《更漏子》
清代·龚翔麟

捲书帷，悬画树。人在蕊香深处。屏烛翠，地衣红。当筵选乐童。

玉屏提，银凿落。不计绵绵芳酌。乌漏促，雁弦停。歌阑酒未醒。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。